tomron87/hebrew-wikipedia-sentences-corpus huggingface dataset:
שבעה ממחוזות אינדיאנה תומכים במפלגה הרפובליקנית לקונגרס ארצות הברית על פי מדד ה-PCVI; כיום ישנם בקונגרס 7 נציגים רפובליקנים ו-2 דמוקרטים מטעם מדינת אינדיאנה.
הרפובליקנים חזקים, מבחינה היסטורית-פוליטית, במזרח ובמרכז המדינה, ואילו הדמוקרטים חזקים בצפון-מערב המדינה.
כמו כן, לעיתים מצביעים מחוזות מסוימים בדרום המדינה לדמוקרטים.
מחוז מריון, המחוז המאוכלס ביותר המדינה, תמך במועמדים הרפובליקנים מ-1968 ועד לשנת 2000, אך שב והצביע לדמוקרטים בבחירות של 2004 ו-2008. מחוז לייק, המחוז השני בגודל אוכלוסייתו באינדיאנה, הוא מעוז חזק של הדמוקרטים; מחוז זה לא תמך ברפובליקנים מאז 1972.
שני הסנאטורים של מדינת אינדיאנה הם טוד יאנג וג'ים בנקס (רפובליקנים).
יאנג הושבע לראשונה לסנאט בשנת 2017.
הנציגות של אינדיאנה לבית הנבחרים של ארצות הברית איננה רפובליקנית לחלוטין.
מבחינה היסטורית-פוליטית, התמיכה ברפובליקנים לבית הנבחרים הייתה חזקה במזרח ובמרכז המדינה וכן בפרברים של הערים הגדולות.
התמיכה בדמוקרטים, לעומת זאת, הייתה חזרה בצפון-מערב ובדרום המדינה ובערים הגדולות.
באוקטובר 2014 נישואים חד מיניים הפכו לחוקיים במדינת אינדיאנה לאחר שבית המשפט העליון דחה עתירה נגדית שהוגשה.
התוצר הגולמי במדינה לשנת 2005 היה 214 מיליארד דולר אמריקאי.
ההכנסה לנפש באינדיאנה הייתה 31,150 דולר אמריקאי בשנה.
אחוז גבוה מהכלכלה מתבסס על תעשייה.
מוצרים הנפוצים לייצור במדינה כוללים בין השאר ציוד תחבורה, מכוניות, ציוד אלקטרוני, מוצרים כימיים, מוצרי נפט ופחם, גומי, ופלדה.
כלכלתה המוקדמת של אינדיאנה סבבה סביב מסחר עם השבטים הילידים במקום.
שנות השישים של המאה ה-19 ומלחמת האזרחים האמריקאית הביאו להשלמה מהירה של מסילות הרכבת ולגידול של התעשייה.
בניית קרונות רכבת וייצור זכוכית נהיו לענפי התעשייה הבכירים במרכז אינדיאנה ששגשג, בעוד שכלכלת דרום אינדיאנה הושפעה לרעה מהמלחמה.
ברוב אינדיאנה, המלחמה הובילה לעלייה בערך הסחורה החקלאית, והעלתה באופן משמעותי את רמת החיים באינדיאנה.
הסמכות על המיסוי באינדיאנה כמעט לגמרי שייכת לאינדיאנה, אף על פי שההכנסה משמשת גם לתקציבים מקומיים (אזורים, מחוזים, עירוניים וכו').
מרכיבי תקציב אינדיאנה לשנת 2007 מפורטים בתמונה לעיל.
רוב תקציב המדינה מבוסס על מס קנייה (7%) ומס הכנסה (3.4%), בעוד רוב התקציבים המקומיים מתבססים על מס רכוש.
מס הרכוש לא עולה על 1% משווי הרכוש.
לרוב העובדים העצמאיים בתוך אינדיאנה, מס ההכנסה מכונה מהשכר אוטומטית.
בשנת 2008 סך ההכנסות של אינדיאנה ממס הכנסה היה 4.68 מיליון דולר אמריקאי.
אינדיאנה גובה בנוסף מס תאגידים בסך 6.5% על הכנסות רוב התאגידים הפועלים בה שהקנה לה עוד 700,296,100 דולר אמריקאי.
אינדיאנה גובה מס קנייה בסך 7% על רוב העסקאות.
יוצאי דופן הם אוכל ותרופות, שעליהם לא מוטל מס קנייה.
מס הקנייה משמש גם לתקציב אינדיאנה וגם לתקציבים מקומיים.
בשנת 2008 סך הפדיון של אינדיאנה ממס קנייה היה 5.57 מיליון דולר אמריקאי, המקור העיקרי של הכנסת אינדיאנה.
אינדיאנה היא ביתן של מספר קבוצות ספורט מכללות וקבוצות ספורט מקצועניות.
נכון ל-2013 אינדיאנה שלחה יותר שחקנים לנפש לליגת ה-NBA מכל מדינה אחרת.
קבוצת אינדיאנה פייסרס החלה לשחק ב-1967 בליגת ה-ABA והצטרפה לליגת ה-NBA כאשר שתי הליגות התאחדו ב-1976. ב-1925, נערך באינדיאנה משחק כדורסל התיכונים הראשון אי פעם.
שחקן ה-NBA לשעבר לארי בירד גדל בעיירה פרנץ' ליק באינדיאנה, ולאחר מכן שיחק בקבוצת המכללות של אוניברסיטת אינדיאנה ושל אוניברסיטת מדינת אינדיאנה.
באינדיאנפוליס, בירת אינדיאנה, משחקת קבוצת ה-NFL אינדיאנפוליס קולטס מאז 1984. לקבוצה, על גלגוליה השונים יש שתי זכיות בסופר בול, והיא מרבה להתחרות בפלייאוף.
סמלי מדינת אינדיאנה דגל סמל מוטו כינוי דגל אינדיאנהFlag of Indiana סמל אינדיאנהSeal of Indiana "שם מוטו""The Crossroads of America" "שם כינוי""Hoosier State" עץ פרח ציפור חיה טוליפTulip Tree אדמוניתPeony קרדינל צפוניNorthern cardinal
אינדונזית (Bahasa Indonesia) היא שפתה הרשמית של אינדונזיה.
זוהי שפה אוסטרונזית הקרובה לשפה המלאית.
מספר דוברי השפה הוא כמספר תושבי אינדונזיה, כ-240 מיליון איש.
מספר דובריה כשפת אם הוא כ-30 מיליון.
השפה האינדונזית (הפירוש המילולי של שמה: "שפת אינדונזיה") ייחודית מבחינות רבות:
זוהי שפתה הרשמית של אחת המדינות המאוכלסות בעולם, אך למעשה רק אחוז קטן מתושבי המדינה דובר אותה כשפת אם.
השפה הנפוצה באינדונזיה היא ג'אוונית (המדובר בעיקר באי ג'אווה), ואילו האינדונזית מדוברת כשפה שנייה, ומשמשת בעיקר לתקשורת בין עמיה השונים של אינדונזיה וכשפת הממשל.
זוהי שפה חדשה מאוד, יחסית, וניתן לומר שהיא חצי-מלאכותית.
היא נוצרה בשנת 1945 כמין צורה סטנדרטית יותר של מלאית, שפתה של מלזיה.
השוני בין שתי השפות אינו רב.
השפה האינדונזית היא דינמית ביותר, ונתונה לשינויים תכופים ולקליטה מסיבית של מילים משפות רבות.
למרות היותה שפה אסייתית, היא אחת השפות הנפוצות בעולם הנכתבות בכתב לטיני.
אִינְדוֹס (מיוונית: Ἰνδός; באורדו ופנג'אבי: سندھ, סִנְדְהְ, מסנסקריט: सिन्धु, סִינְדְהוּ; בסינדית: مھراڻ, מֵהְרָאן; בפשטו: اباسین, אַבָּאסִין) הוא הנהר הגדול בפקיסטן ואחד הגדולים באסיה.
לפני חלוקתה של תת-היבשת ההודית למדינות הודו ופקיסטן ב-1947, האינדוס היה שני רק לגנגס מבחינת חשיבות תרבותית וכלכלית לאזור.
הנהר הוא מקור שמה של הודו ("אינדיה").
תחילתו של הנהר בטיבט, והוא זורם מההימלאיה לכיוון צפון-מערב דרך לדאק וקשמיר, ואז פונה דרומה כמעט לכל אורכה של פקיסטן.
תרבות עמק האינדוס היא אחת מהתרבויות העירוניות הקדומות בעולם.
מקורו הראשוני של האינדוס הוא בטיבט; הוא מתחיל בפגישתם של נהרות הסנגה (Sengge) והגאר (Gar), שמנקזים את רכסי נגאנגלונג קנגרי (Nganglong Kangri) וגאנגדיס שן (Gangdise Shan).
האינדוס ממשיך בזרימתו צפון מערבה דרך גילגיט-בלטיסטן דרומית לרכס קאראקורם (Karakoram), ושם הוא מתחיל לפנות דרומה, ויוצא מהגבעות שבין פשאוור (Peshawar) ורוואלפינדי (Rawalpindi).
בנקודה זו נבנה עליו סכר, שיוצר את מאגר טרבלה (Tarbela).
שאר המסלול שלו לים הוא במישורי הפנג'אב והסינד, ושם הנהר נעשה איטי ורחב.
הוא עובר על יד היידראבאד, ונשפך לים בדלתה גדולה מדרום-מזרח לקראצ'י.
אינדוס הוא אחד מהנהרות בעולם שבהם מתרחש נחשול גאות — שבמהלכו הגאות יוצרת נחשול מים הנע במעלה הנהר כנגד כיוון הזרם.
אינדוס הוא גם ה"נהר האקזוטי" (נהר שעובר בעיקר בארץ שהוא לא מקבל ממנה מים) הגדול בעולם, מבחינת ספיקה.
תרבות עמק האינדוס היא אחד מהתרבויות העירוניות הקדומות בעולם.
שמה באה מהמילה הסנסקריטית לנהר, "סינדהו", ממנה נפלה האות "ס" כשהמילה עברה לפרסית.
מכאן הפרסים קראו לארץ הקרובה לנהר "הינדוס", והיוונים השמיטו את האות "ה", וקראו לארץ "אינדוס".
שם זה ניתן לכל תת-היבשת על ידי הרומאים, וכך הגיעו לשם "אינדיה" בשפות המערביות.
"הודו" העברית נמצאת בתנ"ך (לדוגמה, "מהודו ועד כוש", מגילת אסתר א א), וגם היא מגיעה מהפרסית.
בנהר האינדוס חי נהרתן האינדוס, שבעבר היה נפוץ גם ביובליו של האינדוס ואולי גם בקצוות הצפון-מערביים של המחוז ההודי פנג'אב.
ד"ר הנרי וולטון "אינדיאנה" ג'ונס הבן (או אינדיאנה ג'ונס) הוא דמות בדיונית של ארכאולוג והרפתקאן אמריקאי.
אינדיאנה ג'ונס הוא הגיבור הראשי בזיכיון הנושא את שמו.
הדמות נוצרה על ידי ג'ורג' לוקאס כמחווה לגיבורי האקשן של שנות ה-30 של המאה ה-20, ולג'יימס בונד בפרט.
ג'ונס גם מהווה את דמות הנושא למספר מתקנים בפארקי השעשועים של תאגיד דיסני.
ג'ונס מאופיין על ידי מספר אביזרים ופריטי לבוש אייקוניים: כובע פדורה חום, שוט, תיק צד ומעיל עור.
הוא גם ידוע בחוש ההומור השנון והסרקסטי שלו, בידיעותיו הנרחבות בתרבויות ושפות קדומות, ובפחדו הקיצוני מנחשים (אופידיופוביה).
דמותו של ג'ונס מבוססת על והשופעה מהגיבורים הטיפוסיים שהופיעו בהצגות היומיות ובכתבי העת מסוג הספרות זולה אותם אהבו ג'ורג' לוקאס ובמאי הסדרה סטיבן שפילברג בילדותם.
ייתכן כי את ההשראה לדמות הארכאולוג ההרפתקן שאבו יוצרי הסרט מדמותו של היירם בינגהאם - ארכאולוג רומנטי אשר גילה בין היתר את העיר האבודה של ממלכת האינקה - מאצ'ו פיצ'ו, אפשרות נוספת שהדמות מבוססת על הארכאולוג הלא-קונבנציונלי ונדל ג'ונס (Dr.
Vendyl Jones), אם כי יוצרי הסדרה מכחישים טענה זו.
אינדיאנה ג'ונס נולד כהנרי וולטון ג'ונס הבן, לארכאולוג האמריקאי ממוצא סקוטי הנרי ג'ונס האב, ולאשתו אנה ב-1 ביולי 1899 בפרינסטון, ניו ג'רזי.
ג'ונס הצעיר התלווה לאביו במחקריו המדעיים ברחבי אירופה שבמהלכם הוא למד לדבר, לקרוא ולכתוב ב-27 שפות שונות, לא כולל שפת האם שלו, אנגלית.
במסעותיו של אביו, פגש ג'ונס והתיידד עם תומאס אדוארד לורנס.
במהלך ילדותו אימץ לעצמו ג'ונס את הכינוי "אינדיאנה" (או אינדי בקיצור), על שמה של כלבתו האהובה.
על פי הפתיחה של הסרט אינדיאנה ג'ונס ומסע הצלב האחרון, ב-1912 כשהיה ביוטה עם הצופים בסיור כנער, אינדיאנה גנב את הצלב של קורונדו, שהיה שייך לפרנסיסקו וסקס דה קורונדו, משודדי קברים שגילו אותו.
הוא התכוון לשים את הצלב במוזיאון.
בזמן שברח מהשודדים, נפל לתוך קרון של רכבת קרקס, לבור של נחשים (מכאן נובע הפחד שלו מנחשים).
במעמד זה גם קיבל את השוט שלו ואת הצלקת על סנטרו כאשר ניסה להצליף בשוט.
על אף שכמעט הביא לאביו את הצלב, השודדים הצליחו לקחת ממנו את הצלב ולהביאו לאוסף של הבוס שלהם.
אחד השודדים נתן לאינדיאנה את הכובע שלו, הפדורה החום, אשר משמש אותו מאז כאחד מסימני ההיכר שלו.
באפילוג של הסרט נחשף גם מקור השם אינדיאנה.
אביו של אינדיאנה רצה שהוא יחזור לאוניברסיטת פרינסטון.
כדי לחמוק מגורל זה ברח ג'ונס הצעיר מביתו ברכבת, הגיע למקסיקו ושם הוא נחטף על ידי מהפכנים מקסיקנים.
הוא הצטרף לצבא המהפכני, והשתתף במהפכה המקסיקנית של שנת 1916, תחת פיקודו של פנצ'ו וייה.
בשנים אלה הוא פגש את חברו רמי הבלגי, שאיתו יצר קשר ידידות עמוק.
השניים עזבו את מקסיקו והגיעו לחופי אירלנד, בדיוק כשהתחילה מלחמת העולם הראשונה.
רמי וג'ונס התגייסו לצבא הבלגי וג'ונס שיקר לגבי גילו ושמו והציג עצמו כאנרי דפאנס.
הוא עבר הכשרה כלוחם ושירת בגדוד חיל רגלים.
בהמשך מונה למפקד כיתה ולחם בקרב על הסום.
בהמשך זכה ג'ונס למינוי שדה לקצונה.
אי יכולתו של ג'ונס לקרוא מפות גרמה לו לאבד את יחידתו, והוא סופח לצוות של חיילים ותיקים של הצבא הבריטי בפיקוד פרדריק סלוס.
בין המשימות שתוארו בסדרת הטלוויזיה, מתוארים הרס של תותח רכבת גדול ולכידתו של פאול פון לטו-פורבק, אחד ממפקדי הצבא הגרמני.
בסופו של דבר התאחד ג'ונס עם הצבא הבלגי ועם רמי באירופה בשנת 1916, ונטל חלק בחזית המערבית של המלחמה.
במהלך הקרבות נלכד ג'ונס על ידי הגרמנים, נמלט, נפגש עם מאטה הארי, ועבד כקצין מודיעין צבאי.
לאחר מכן חלה, טופל על ידי אלברט שווייצר, ונאבק עם ארנסט המינגוויי על חיבתה של אחות צעירה.
עם סיום המלחמה עבד ג'ונס כמתרגם בצוות שעבד על ניסוחו של חוזה ורסאי, והיה עד ליסודות שהונחו למלחמת העולם השנייה.
זמן מה לאחר סיומה של המלחמה, חזר ג'ונס לארצות הברית והחל ללמוד ארכאולוגיה באוניברסיטת שיקגו תחת שרביטו של הארכאולוג וחוקר מצרים העתיקה פרופסור אבנר רייבנווד.
במהלך תקופה זו יצר ג'ונס קשרים רומנטיים עם בתו של מורו, מריון.
ג'ונס חתך באופן פתאומי את קשריו עם משפחת רייבנווד בשנת 1926 למשך עשור.
בשנים אלה חילק ג'ונס את זמנו בין הוראה באוניברסיטה ובין מסעות מחקר ארכאולוגים.
אחד ממסעות אלה הובילו אותו בשנת 1935 לסין, ומשם הוא נקלע להרפתקה במקדשה של האלה קאלי בהודו.
(בו התרחשה עלילת "אינדיאנה ג'ונס והמקדש הארור").
לאחר חזרתו מהודו, בשנת 1936, ג'ונס עבד כפרופסור לארכאולוגיה באוניברסיטת מארשל (אוניברסיטה בדיונית על שמו של המפיק פרנק מארשל), אז פנו אליו סוכני ממשלת ארצות הברית, וגייסו אותו כדי למצוא ולהעביר לידיהם את ארון הברית, על מנת שלא ייתפס על ידי הנאצים.
(מאורעות אלה מתוארים בסרט "שודדי התיבה האבודה").
לאחר חזרתו לארצות הברית המשיך ג'ונס לחלק את זמנו בין לימוד באוניברסיטה, מסעות מחקר ארכאולוגים, וביצוע משימות מזדמנות עבור ממשלת ארצות הברית.
בשנת 1938, אחרי שהשיג את הצלב של קורונדו למוזיאון, יצא ג'ונס לחלץ את אביו מידי הנאצים, ונעשה מעורב בחיפושים אחרי הגביע הקדוש (חיפושים אלו מהווים את עלילת "אינדיאנה ג'ונס ומסע הצלב האחרון").
במלחמת העולם השנייה שימש ג'ונס כאיש המשרד לשירותים אסטרטגיים, וביצע משימות מודיעין ומבצעים מיוחדים רבים.
ג'ונס סיים את המלחמה בדרגת לויטננט קולונל בצבא ארצות הברית.
לאחר המלחמה הוענקו לו עיטורים רבים על אומץ ליבו.
בשנת 1957 ג'ונס החל לחקור את טיבם של גולגולות הבדולח בדרום אמריקה ונאלץ להתמודד מול סוכנים של ברית המועצות אשר ביקשו לנצל את כוחו של מתקן חוצני.
ג'ונס התחתן עם מריון (השחקנית קארן אלן) וגילה שיש לו בן - הנרי "מאט" ויליאמס (בכיכובו של שיאה לה בוף).
עלילה זו הוצגה בסרט הרביעי בסדרה, "אינדיאנה ג'ונס וממלכת גולגולת הבדולח".
בשנת 1969, לאחר עשור כמרצה בניו יורק, פרש ג'ונס לגמלאות, לאחר שבנו נהרג במלחמה ומריון התגרשה ממנו.
הוא נאלץ לצאת להרפתקאה חדשה בעקבות בת הסנדקות שלו, בחיפוש אחרי מכשיר שהמציא ארכימדס המאפשר איתור סדקים בזמן דרכם ניתן לנסוע בזמן, כפי שמתואר בסרט "אינדיאנה ג'ונס וחוגת הגורל".
הפעם האחרונה, מבחינה כרונולוגית, שבה נראה ג'ונס על המסך הייתה בסדרת הטלוויזיה, שבה הוא מתואר כזקן בן 93 שחי בניו יורק יחד עם בתו ומשפחתה, ב-1993. בערוב ימיו היה ג'ונס בעל רטיית עין ומקל, אולם עם זאת הציג ערנות וחדות הנדירים אצל אדם בגילו.
"אינדיאנה ג'ונס וגורלה של אטלנטיס" (1992)
"אינדיאנה ג'ונס והמכונה מן הגיהנום" (1999)
"אינדיאנה ג'ונס וקבר הקיסר" (2003)
"לגו אינדיאנה ג'ונס: ההרפתקאות המקוריות" (2008)
"אינדיאנה ג'ונס ומטה המלכים (2009)
"לגו אינדיאנה ג'ונס: ההרפתקאות ממשיכות" (2009)
כמו כן ישנם מספר משחקי מחשב שפותחו בהשראת אינדיאנה ג'ונס, על אף שהם לא מתייחסים אליו ישירות.
הבולט שבהם הוא "ריק הנועז" (Rick Dangerous), בהפקת חברת Core Design.
סדרת הטלוויזיה אינדיאנה ג'ונס הצעיר, שודרה בארצות הברית בין 1992 לבין 1993. דמותו של ג'ונס שוחקה על ידי שון פטריק פלנרי כאינדי הנער ועל ידי קורי קרייר כאינדי הילד.
סדרה זו נערכה מחדש במספר סרטי טלוויזיה המציגים את דמותו של ג'ונס הצעיר.
באחד מסרטי הטלוויזיה הופיע פורד כשחקן אורח.
הסדרה שודרה בישראל בערוץ הראשון.
עלילותיו של ג'ונס הופיעו גם במספר ספרי הרפתקאות בעלי עלילה נפרדת מהסרטים.
בנוסף הופיע בתחילת שנות ה-80 ספר קומיקס של חברת מארוול קומיקס המציג את ג'ונס כגיבורו.
בשנת 1995 נפתח באתר השעשועים דיסנילנד מתקן בשם "הרפתקאות אינדיאנה ג'ונס", שמבוסס על המותג של ג'ונס, וממוקם בתפאורה של "מקדש העין האסורה".
מתקנים דומים נוספים קיימים באתרי השעשועים של חברת וולט דיסני בצרפת ובטוקיו.
באולפני הוליווד של דיסני שנמצאים בדיסניוורלד, מתקיים מופע חי בהשתתפות כפילים שמבוסס על סצנות מפורסמות מהסרט שודדי התיבה האבודה.
במרץ 2016, דיסני הודיעה על סרט חמישי בסדרה שימשיך את עלילותיו של ג'ונס, בהשתתפות פורד ושפילברג.
הסרט תוכנן במקור להקרנה ביולי 2020. התאריך נדחה ליולי 2021 עקב בעיות בהפקה, ולאחר מכן ליולי 2022 עקב ארגון מחדש של לוחות הזמנים של דיסני בעקבות התפרצות מגפת הקורונה.
אינדטרמיניזם היא השקפה פילוסופית המנוגדת לדטרמיניזם.
לפי עמדה זו, אירועים, או אירועים מסוגים מסוימים, אינם נקבעים באופן בלעדי על ידי אירועים קודמים.
וייתכן שישנן תופעות בעולם אשר אין להן סיבות כלל.
העמדה מאפשרת לעשות שימוש במושג חופש הבחירה, בניגוד לעמדה הדטרמיניסטית.
במדע, ובמיוחד בתורת הקוונטים אינטרמיניזם הוא האמונה ששום אירוע אינו ודאי וכל תוצאה שהיא תלויה בהסתברות ישנם הרואים בעקרון אי הוודאות של ורנר הייזנברג עקרון מדעי בסיסי המאשש, את העמדה האינדטרמיניסטית.
האינדטרמיניזם נטען גם על ידי סר ארתור אדינגטון ומורי גל-מאן.
האינדטרמיניזם מקודם על ידי חיבורו של הביולוג הצרפתי ז'אק מונוד "סיכוי והכרח".
הפיזיקאי-כימאי איליה פריגוג'ין טען לאינדטרמיניזם במערכות מורכבות.
סיבתיות הכרחית אך לא מספיקה
האינטדרמניזם לא מחייב לטעון שסיבות אינם קיימות, אלא שהסיבות שקיימות אינן מגבילות את העתיד לתוצאה אחת; למשל, אפשר לטעון שקיימות רק סיבות הכרחיות וסיבות מספיקות.
ההבחנה ההכרחית/מספיקה פועלת באופן הבא:
אם x הוא סיבה הכרחית ל-y; אז הנוכחות של y מרמזת ש-x בהחלט קדם לו.
הנוכחות של x, לעומת זאת, אינה מעידה על כך ש-y יתרחש.
אם x הוא סיבה מספקת ל-y, אז הנוכחות של y מרמזת שייתכן ש-x קדם לו.
(עם זאת, סיבה אחרת z עשויה לחלופין לגרום ל-y.
לכן הנוכחות של y אינה מרמזת על נוכחות של x, או z, או כל חשוד אחר).
פירוש הסיבתיות כיחס דטרמיניסטי הוא שאם A גורם ל-B, אז לאחר A תמיד חייב להיות B.
במובן זה, מלחמה אינה גורמת למוות, וגם עישון לא גורם לסרטן, כי תוצאות אלו לא נגרמות בכל המקרים.
לכן, רבים פונים למושג של סיבתיות הסתברותית.
בעצם, A גורם באופן הסתברותי ל-B אם ההתרחשות של A מגדילה את ההסתברות ל-B.
פרשנות גיררדי-רימיני-ובר למכניקת הקוונטים היא אינדטרמיניסטית במהותה, אך פרשנויות בוהם ואוורט הן דטרמיניסטיות, בדומה לכלל התופעות במכניקה הניוטונית.
אִינְדִי רוק הוא סוגה של מוזיקת הרוק האלטרנטיבי, שראשיתה בשנות ה-1980 בבריטניה ובארצות הברית.
השם מציין אמני רוק אשר חתומים בחברות תקליטים עצמאיות ("אינדי", מן המילה האנגלית independent עצמאי, בלתי תלוי), ובדרך כלל קשורים לסוגת הרוק האלטרנטיבי.
עם תחיית להקות הגראנג' והפאנק בארצות הברית ולהקות הבריטפופ בבריטניה, אשר פרצו למיינסטרים בשנות ה-1990, שימש המושג לזהות את אותם הרכבים ששמרו על נקודת ראות מוזיקלית "מחתרתית" ונבדלת מהשאר.
אמנים בוחרים להישאר בחברות עצמאיות מסיבות שונות: חלקם סבורים שכך תהיה להם שליטה גדולה יותר על החומר; חלקם נאמנים לתרבות "עשה זאת בעצמך", שממנה צמחו החבָרות העצמאיות, או שהם תומכים באידאולוגיה אנטי-ממסדית.
בשנות ה-2000, בשל שינויים בתעשיית ובעיתונות המוזיקה וחשיבותה הגוברת של המרשתת בקידום אמנים ומוזיקה, החלו כמה מהרכבי האינדי רוק ליהנות מהצלחה מסחרית.
המינוח "אינדי רוק" החל לאבד ממשמעותו המקורית והמסורתית, והוא שימש כדי לציין גם אמני רוק אלטרנטיבי שאינם עצמאיים בהכרח במעמדם העסקי (וחתומים בחברות הפצה גדולות).
אינדורה (בעבר אמדור) היא עיירה במערב בלארוס במחוז גרודנו ליד הגבול עם פולין וליטא.
במאה ה-18 הייתה באמדור קהילה יהודית חשובה של יהדות ליטא והיא שימשה כאחת ממקומות המפגש של ועד ארבע הארצות.
אמדור הייתה עיר מוצאו של אחד מראשוני החסידות, הרב חיים חייקל מאמדור שנפטר בשנת 1787. למרות היותה עיירה קטנה, הייתה באמדור ישיבה, בראשותו של הרב דוד בארון.
בתחילת המאה ה-20 התגוררו באמדור כ-2000 נפש, כ-90% מהם היו יהודים.
הרב ראובן כץ כיהן כרבה של אמדור בין השנים תרס"ט-תרפ"ג.
במהלך השואה השמידו הנאצים את יהודי אמדור ביחד עם יהודי אודלסק הסמוכה ומאז אין באינדורה יהודים.
בשנת 2003 קבוצת נוער הגיעה לאינדורה, שיפצה את בית הקברות היהודי במקום והקימה סביבו גדר בסיוע אנשי המקום.
זהו סדר ההיסטורי של אמדור
1413 - אזכור ראשון בכתב של אינדורה;
1542 - נבנה באינדורה כנסיית עץ של השילוש הקדוש;
1720 – התקיימה באינדורה פגישה של הוועד הליטאי;
1770-1787 – רבי חיים חייקל בן שמואל (החייקל מאמדור – צדיק חסידי מפורסם) התגורר באינדורה;
לאחר פטירתו של רבי חיים חייקל בן שמואל בשנת 1787, ניהל את הקהילה בנו רבי שמואל (נפטר לאחר 1798).
1795 – אינדורה הפכה למרכז הוולוסט של מחוז גרודנו באימפריה הרוסית;
1815 – נבנתה כנסיית האבן של השילוש הקדוש;
1881 – נבנתה כנסיית האבן האורתודוקסית של אלכסנדר נבסקי;
1915–1919 – כיבוש על ידי חיילי הקייזר במהלך מלחמת העולם הראשונה;
1921–1939 – אינדורה – מרכזה של מחוז כפרית ומקומית במחוז גרודנו, מחוז ביאליסטוק כחלק מהרפובליקה הפולנית השנייה;
1939 – אינדורה – יישוב עירוני ומרכז מועצת כפר כחלק מ-BSSR;
יוני 1941 - אינדורה נכבשה על ידי כוחות נאצים;
אוגוסט-ספטמבר 1941 – הקמת הגטו;
14 ביולי 1944 - שחרור אינדורה על ידי כוחות סובייטים;
מאז 2007 - עיירת חקלאית
חלק מרבני אמדור נודעו בשמם:
רבי חיים חייקל לווין בעל "חיים וחסד" אדמור חסידי מראשוני החסידות תלמיד הגאון מווילנה (עד 1787)
רבי שמואל ב"ר יוסף (עד 1763) - מחבר "תשובות שמואל" ו"חידושי מר שמואל"
רבי שמואל ב"ר חיים חייקל לווין המשיך את אביו בכס האדמורות לאחר פטירתו (1787-1798) היה מקורב לרבי שניאור זלמן מלאדי (בעל התניא) ומוזכר הרבה בספרי ההיסטוריה החסידית
רבי אביגדור מרדכי כ"ץ - בנו של הרב הקודם ומחבר "פרי הדר", לימים רבה של אוסטרינה
רבי טוביה יפה - שימש בהמשך מו"צ בעיר טיקטין
רבי ראובן כץ - לימים רבה של פתח תקווה וסביבתה
רבי צבי הירש טורבוביץ - לימים רבה של מגדיאל
רבי ישראל לוונדרשטיין - רבה האחרון של אמדור, נספה בשואה
אינדיאן קי הוא אי בשרשרת איי הפלורידה קיז במדינת פלורידה שבארצות הברית.
האי מהווה פארק היסטורי מדינתי, והוא ממוקם בסמוך לדרך US1 ("הכביש המהיר שמעל הים").
מחקרים ארכאולוגים שנערכו באי גילו כי האי היה מיושב על ידי אינדיאנים אלפי שנים קודם לגלוי האיים על ידי הספרדים, במאה ה-16.
בשנת 1733 נחתו בחופי האי ניצולי הספינות הטרופות של צי האוצר הספרדי שנטרף בסופת הוריקן עזה.
הניצולים היו המתיישבים האירופאים הראשונים שהגיע אל האי.
בראשית המאה ה-18 שימש האי כבסיס לדיגים מקובה ואיי הבהאמס.
צוותי הדייגים התגוררו באי מספר חודשים בצריפים מדי שנה ושנה אולם לא הוקם יישוב קבע באי.
בשנת 1824, כשנתיים לאחר שהשליטה בפלורידה בכלל ובאיים בפרט הועברה מספרד לארצות הברית, התיישבו באי שני גברים מקי וסט (ג'שואה אפלבי, ועובדו, אדם בשם סניידר) שהקימו באי חנות עבור תושבי איי הקיז העליונים.
ההתיישבות גדלה, ובשנת 1829 מנתה כעשרים מתיישבים, בהם 12 נשים.
מרבית תושבי האי התפרנסו מהנצלת סחורות של ספינות שטבעו בסערות הרבות.
בשנת 1830 הגיע אל האי ג'ייקוס האוסמן, שהתפרנס מהנצלת סחורות מספינות שניטרפו.
האוסמן רכש את מרבית שטח האי והחל לבנות במקום מבנים עבור מתיישבים.
עם גידולו של היישוב באי, הוקם באי בשנת 1832 בית מכס ובשנת 1840 סניף דואר.
גידולו המהיר של היישוב, והסכסוכים עם תושבי קי וסט (אשר התפרנסו אף הם מהנצלת סחורות ונפגעו מהתחרות), הביאו את האוסמן, בשנת 1836 לשכנע את בית המחוקקים של טריטוריית פלורידה להפריד את איי הקיז העליונים ממחוז מיאמי-דייד ולהפוך אותם למחוז נפרד (מחוז דייד) שבירתו ממוקמת על האי.
בשל מלחמת הסמינולים השנייה בשנת 1835 ובשל טבח ניו ריוור בשנת 1836 נמלטו תושבי הקיז הלבנים מכל האיים למעט מקי וסט ואינדיאן קי.
תושבי האי החזיקו על האי שישה תותחים וכלי נשק רבים, ולכן החליטו להישאר ולהתגונן.
ב-7 באוגוסט 1840 תקפו כ-100 לוחמים אינדיאנים במפתיע את האי.
מרבית התושבים הצליחו להימלט ברגע האחרון, למעט 13 ממגיני האי שנהרגו, ובהם ד"ר הנרי פריין שכיהן כקונסול ארצות הברית במקסיקו.
חיילי צי ארצות הברית ניסו לתקוף את האינדיאנים שעל האי מבסיס הצי הסמוך בטי טייבל קי, אולם האינדיאנים התגוננו באמצעות תותחי המתיישבים שעל האי, והמלחים נסוגו.
האינדיאנים בזזו את מבני המתיישבים, ושרפו אותם, ולאחר מכן עזבו את האי.
עם תום המלחמה שבו מספר מתיישבים אל האי (כפי שניתן ללמוד ממפקד האוכלוסין משנת 1850) ובמהלך מלחמת הסמינולים השלישית הוצבו חיילי הצי להגן על שתי המשפחות שנותרו בו.
האי ננטש בשנית במהלך מלחמת האזרחים האמריקנית, אולם יושב בתום המלחמה.
תושבי האי התפרנסו בעיקר מגידול פירות טרופיים ובננות, ובאי הוקם מגדלור.
בראשית המאה ה-20 ננטש האי והוריקן יום העבודה של שנת 1935 הרס את שרידי המבנים שעליו.
בשנת 1971 נרכש האי על ידי מדינת פלורידה שהפכה אותו לפארק היסטורי מדינתי.
אינדוקציה טרנספיניטית או אינדוקציה על־סופית היא שיטת הוכחה המאפשרת להוכיח שתכונה מסוימת מתקיימת לכל איברי קבוצה סדורה היטב.
האינדוקציה הטרנספיניטית היא וריאציה על האינדוקציה המתמטית, שמתקיימת עבור קבוצת המספרים הטבעיים.
עקרון האינדוקציה הטרנספיניטית: תהא X קבוצה סדורה היטב ו-P תכונה מסוימת.
נתון שכל x ששייך ל-X מקיים את התכונה הבאה: אם כל האיברים שקטנים ממנו מקיימים את התכונה P, אז גם הוא עצמו מקיים את התכונה P.
אזי כל האיברים ב-X מקיימים את התכונה P.
אם נסמן ב-A את קבוצת האיברים ב-X המקיימים את P, ניתן לרשום זאת בכתיבה מתמטית:
אין צורך לדרוש במפורש עבור האיבר הראשון, שכן זה נובע מהתנאי: אין איברים שקטנים ממנו, לכן "כל האיברים שקטנים ממנו מקיימים את התכונה P" נכון באופן ריק, ועל כן הדרישה שהוא יקיים את P כלולה בדרישה הכללית.
הוכחה שהשיטה עובדת: נסמן את קבוצת האיברים ששייכים ל-X ומקיימים את התכונה ב-A.
נניח בשלילה ש-, אזי, כיוון ש-X מכילה את A, קיים איבר אבל .
עתה נסתכל על הקבוצה X\A (הסימן " \ " מסמן הפרש קבוצות).
כיוון ש-X סדורה היטב, והקבוצה הזאת אינה ריקה, יש לה איבר ראשון, .
כיוון ש- הוא האיבר הראשון עבורו התכונה אינה מתקיימת, לכל קודמיו (כל האיברים הקטנים ממנו) ההנחה כן מתקיימת.
לכן, על פי הנחת האינדוקציה, התכונה נכונה גם עבור .
גם המשפט ההפוך נכון: קבוצה סדורה שמקיימת את עקרון האינדוקציה הטרנספיניטית סדורה בסדר טוב.
פעמים רבות ההוכחה מתחלקת לשני חלקים: הוכחה לאיברים עוקבים (שמהווים איבר עוקב של איבר אחר) ואיברים גבוליים (שאינם מקיימים את התכונה הזאת).
נוכיח שהאיזומורפיזם היחיד שקיים מקבוצה סדורה היטב לעצמה הוא איזומורפיזם הזהות:
נסתכל על התכונה "בכל איזומורפיזם, האיבר הזה מועתק לעצמו".
נבחר איבר כלשהו a ונניח שכל האיברים הקטנים ממנו בעלי התכונה הזאת.
לאיזה איבר יכול להיות מועתק a?
לא לאיבר שקטן ממנו, שהרי כל האיברים שקטנים ממנו חייבים להיות מועתקים לעצמם, ולכן זו לא תהיה העתקה חד-חד ערכית.
גם לא לאיבר שגדול ממנו, כי איזומורפיזם הוא על ולכן a יהיה חייב להיות תמונה של איבר מסוים, אבל כל האיברים שקטנים מ-a מועתקים לעצמם, a מועתק לאיבר אחר, ואם a יהיה תמונה של איבר שגדול ממנו, אז ההעתקה לא תהיה שומרת סדר.
כלומר קיבלנו ש-a חייב להיות מועתק לעצמו, כלומר גם הוא מקיים את התכונה.
קיבלנו שאם כל האיברים שקטנים מאיבר מסוים מקיימים את התכונה, גם הוא מקיים אותה.
לכן על פי אינדוקציה טרנספיניטית כל האיברים בהכרח מועתקים לעצמם, והטענה הוכחה.
(שימו לב שזה לא נכון לקבוצה שאינה סדורה בסדר טוב: למשל, f (x) = x-1 הוא איזומורפיזם מהממשיים לעצמם שאינו זהות.)
אינדוקציה לאחור הוא תהליך של הסקה, אחורה בזמן, מסופם של בעיה או מצב, על-מנת לבחור רצף פעולות אופטימלי.
התהליך מתחיל בנקודת ההחלטה האחרונה, בה מסתכל השחקן מה הפעולה שהכי משתלם לו לשחק.
בהינתן המידע הזה, ניתן להחליט בצעד הלפני אחרון מה הצעד המשתלם ביותר (בהנחה שבצעד האחרון בחר השחקן המחליט את הפעולה המשתלמת ביותר עבורו), וכך הלאה.
את התהליך הזה ניתן לבצע עד לתחילת המשחק, וכך להסיק מה הפעולה האופטימלית, לכל שחקן, בכל נקודת זמן במשחק.
בתכנון דינמי, אינדוקציה לאחור היא אחת השיטות המרכזיות לפתירת משוואת בלמן.
בתורת המשחקים, אינדוקציה לאחור משמשת לחישוב שיווי משקל תת-משחקי משוכלל במשחקים סדרתיים.
ההבדל היחיד הוא שהאופטימיזציה מערבת מקבל החלטות יחיד, שבוחר מה לעשות בכל נקודה בזמן, בעוד שבתורת המשחקים, ניתן לנתח קבלת החלטות של מספר שחקנים, כפי שתואר לעיל.
בתורת המשחקים, אינדוקציה לאחור הוצגה לראשונה על ידי ג'ון פון נוימן ואוסקר מורגנשטרן בספרם "תורת המשחקים והתנהגות כלכלית" (1944).
לאלגוריתם זה ניתן לעשות אופטימיזציה בעזרת שיטה שנקראת גיזום אלפא-ביתא, מבלי לשנות את התוצאה שהיה מחזיר האלגוריתם המקורי.
קבלת החלטות בעזרת אינדוקציה לאחור: דוגמה
ניקח, לדוגמה, אדם מובטל שיהיה מסוגל לעבוד רק בעשר השנים הקרובות: .
נניח כי בכל שנה שבה הוא נשאר מובטל, מציעים לו עבודה 'טובה' בה יקבל 100 ש"ח, או עבודה 'גרועה' שבה יקבל 44 ש"ח, בהסתברות 50/50 בכל פעם.
ברגע שהוא מסכים לעבודה, הוא יעבוד בה עד לסוף עשר השנים.
(נניח, לשם פשטות, שכל שמעניין את אותו אדם הוא הרווחים הכספיים שלו, ושהוא מעריך כסף בצורה זהה בזמנים שונים.
כלומר, לריבית אין משמעות במשחק זה).
האם עליו לקבל עבודה גרועה שהוצעה לו?
כדי לענות על השאלה נשתמש באינדוקציה לאחור מהזמן t=10 אחורה.
בזמן 10, הערך של קבלת עבודה טובה הוא 100 ש"ח.
הערך של קבלת עבודה גרועה הוא 44 ש"ח.
הערך של דחיית עבודה כלשהי הוא 0. לכן, אם הוא עדיין מובטל בפרק הזמן האחרון, כדאי לו לקבל כל עבודה שהוצעה לו, בזמן זה.
בזמן 9, הערך של קבלת עבודה טובה הוא 200 ש"ח (כי הוא יחזיק בעבודה זו במשך שנתיים).
הערך של קבלת עבודה גרועה הוא 88 ש"ח.
הערך של דחיית עבודה כלשהי הוא 0 + הערך של המתנה להצעה הבאה, שהיא 44 ש"ח בהסתברות של 50% ו-100 ש"ח בהסתברות של 50%, כלומר, בממוצע 72 ש"ח.
לכן, גם בשלב 9 עדיף לו לקבל כל הצעה, מאשר לדחות אותה.
בזמן 8, הערך של קבלת עבודה טובה הוא 300 ש"ח.
הערך של קבלת עבודה גרועה הוא 132 ש"ח.
הערך של דחיית עבודה כלשהי הוא 0 + הערך של המתנה להצעה הבאה.
מכיוון שכבר הסקנו שכל הצעה בזמן 9 צריכה להיענות בחיוב, הערך הממוצע של המתנה להצעה בזמן 9 הוא 0.5*(200+88) = 144 ש"ח.
לכן, בזמן 8, עדיף לו לחכות להצעה הבאה מאשר לקבל הצעה גרועה.
ניתן להמשיך ולראות שכדאי לאדם המובטל לקבל הצעות גרועות רק בזמנים 9 או 10. בכל שאר הזמנים עליו לסרב.
אינטואיטיבית, אם הוא רוצה לעבוד זמן רב, יותר משתלם לו להיות בררן לגבי העבודה בה הוא בוחר.
בעיית אופטימיזציה דינמית מהצורה הזו נקראת בעיית עצירה אופטימלית, כיוון שהנושא המרכזי כאן הוא האם לעצור או לחכות להצעה טובה יותר.
תורת החיפוש היא הענף במיקרו-כלכלה שמתייחס לבעיות מסוג זה בהקשרים כמו קניות, חיפוש עבודה ונישואין.
אינדוקציה לאחור בתורת המשחקים: דוגמאות
נניח כי ישנם חמישה פיראטים שרוצים להתחלק באוצר של 100 מטבעות זהב.
שמות הפיראטים הם A, B, C, D, E ומעמדם בהתאם.
בהיותנו על ספינת פיראטים דמוקרטית, חלוקת השלל תתבצע באופן הבא: כל פיראט בתורו (לפי סדר החשיבות) יציע דרך לחלוקת השלל, ואם יהיה רוב בעד ההצעה, היא תתקבל.
אחרת, ייזרק הפיראט אל הכרישים.
נשאלת השאלה: כיצד יחולק השלל?
אינדוקציה לאחור עוזרת לנו למצוא את הפתרון.
בנקודת ההחלטה האחרונה נשארו הפיראטים D ו-E.
הפיראט D יודע כי כל הצעה שיציע, מלבד 0 עבורו ו-100 עבור הפיראט E, לא תקבל רוב, והוא ישחה עם הכרישים (כיוון שעדיף ל-E לסרב ולקחת את כל השלל).
לכן, הוא מציע ל-E את כל השלל.
כעת, בנקודת ההחלטה הקודמת, נשארו C, D ו-E.
הפיראט C צריך למשוך אליו רק עוד פיראט אחד על מנת שהצעתו תתקבל, ולכן הוא יציע לפיראט D מטבע בודד, וייקח 99 לעצמו.
נחזור עוד אחורה, אל B, C, D ו-E.
הפיראט B צריך איתו עוד שני פיראטים, ולכן יציע ל-D שני מטבעות, ול-E מטבע אחד.
נזכיר, שבהינתן שכל הפיראטים פועלים על פי אותו ההיגיון, זהו באמת תשלום טוב יותר מכל מצב אחר, אם יסרבו.
לבסוף, אם נחזור להתחלה, A יודע שכל שעליו לעשות הוא לשכנע שני פיראטים.
לכן, הוא ייתן לפיראט C מטבע אחד, ולפיראט E שני מטבעות.
הוא עצמו יישאר עם 97 מטבעות.
איש עשיר מת והוריש לשני בניו, יוסי ודני, הון בשווי מיליון ועשרת אלפים ש"ח (1,010,000).
יחד עם הירושה, השאיר האב הוראות: יוסי, האח הבכור, יכול לקחת לעצמו 100 ש"ח, להשאיר לאחיו שקל אחד, ואת כל שאר הסכום לתרום לצדקה.
יוסי אינו חייב לקבל את החלוקה הזו.
הוא יכול להעביר את ההחלטה לאחיו, אך הפעם החלוקה תהיה שונה לגמרי: דני יקבל 1,000 ש"ח, בעוד יוסי, שקיבל קודם 100 ש"ח, יקבל רק 10 ש"ח.
גם דני לא חייב לקבל את החלוקה הזו.
הוא יכול להעביר את ההחלטה שוב לידיו של יוסי שיוכל לקחת לעצמו 10,000 ש"ח, ולתת לדני 100 ש"ח.
יוסי יכול להעביר את ההחלטה לידיו של דני שוב, והתשלומים יהיו 100,000 ש"ח לדני ו-1,000 ש"ח ליוסי.
ולבסוף, יכול דני להעביר את ההחלטה ליוסי שיקבל 1,000,000 ש"ח בעוד דני יקבל 10,000 ש"ח ואף שקל לא ייתרם לצדקה.
דני יבין שאם הוא לא ייקח לעצמו 100,000 ש"ח.
יוסי יבין זאת, ולכן כבר בשלב הקודם יחליט לקחת לעצמו 10,000 ש"ח, ולתת לדני 100. כך, יגיעו שני האחים למצב העגום בו יוסי יקבל 100 ש"ח, דני יקבל שקל אחד, וכל שאר הסכום ייתרם לצדקה.
נניח כי המורה מחליטה להודיע לכיתה ביום ראשון כי השבוע ייערך בוחן פתע במתמטיקה.
אם ישתמשו התלמידים באינדוקציה לאחור, יבינו מיד כי אם עד ליום חמישי לא נערך הבוחן, הוא יהיה חייב להיות בשישי, ולכן לא יפתיע אף אחד.
לכן, חייבת המורה לערוך אותו בחמישי.
אך, אם יפסלו את יום שישי, בהגיעם ליום רביעי יסיקו כי הבוחן ייערך בחמישי.
התלמידים ימשיכו כך, עד לתחילת השבוע ויסיקו, לשמחתם, כי המורה לא יכולה לקיים בוחן פתע באף יום בשבוע.
המורה, מצדה, תקיים את בוחן הפתע ביום רביעי, למשל, ותפתיע את כולם.
כאן, התלמידים משתמשים באינדוקציה לאחור, ומגיעים למסקנה שגויה.
אך, שימו לב כי תיאור הבעיה מניח כי ניתן להפתיע שחקן שמשתמש באינדוקציה לאחור.
התאוריה המתמטית שמאחורי השיטה אינה מניחה הנחה זו, ולכן הפרדוקס אינו סותר את התאוריה.
אף על פי כן, פרדוקס זה ידוע מאוד ונדון רבות בהקשרים פילוסופיים.
אִינְדּוֹקְטְרִינַצְיָה או הֶחְדר מִשְנָה היא תהליך של הנחלת דעות, עמדות, רעיונות, אמונות או השקפת עולם, לאדם או אנשים, בנוגע לאידאולוגיה, לעיתים קרובות תוך הימנעות מחשיבה ביקורתית .
אינדוקטרינציה שונה מחינוך בכך שהמשתמשים בה אינם מצפים מהתלמידים לשאול שאלות או לבחון בצורה ביקורתית את מה שלמדו.
המונח יכול להתייחס לתהליך כללי של סוציאליזציה אך בדרך כלל הוא מרמז על צורות של שטיפת מוח או צורות לא נעימות של סוציאליזציה.
אינדוקטרינציה שונה משטיפת מוח בכך שהיא מתרחשת תוך תהליך הדרגתי ומתמשך של העברת ערכים ואמונות תוך הפחתת החשיבה הביקורתית, אך היא אינה נעשה באמצעים אגרסיביים.
לעומת זאת שטיפת מוח יכולה להוביל לשינוי מהיר וקיצוני של תפיסות האדם באמצעות לחצים פסיכולוגיים קיצוניים, שמטרתם לשבור את יכולת החשיבה העצמאית של האדם ולהטמיע בו מערך אמונות חד-צדדי.
הגבול המדויק בין חינוך לאינדוקטרינציה שנוי במחלוקת.
המושג התייחס במקור לחינוך, אך לאחר מלחמת העולם הראשונה, המושג קיבל משמעות מזלזלת הדומה לשטיפת מוח או לתעמולה (פופולרית בקרב אנשי כת המאמינים שכדור הארץ שטוח).
יש המבדילים בין אינדוקטרינציה לחינוך בכך שמהאדם שעבר אינדוקרינציה מצופה לא להטיל ספק או לבחון בחשיבה ביקורתית את הדוקטרינה שלמד.
המילה משמשת פעמים רבות ככינוי גנאי בידי מתנגדי הדוקטרינה, במיוחד בהקשר של דעות פוליטיות או תפיסות דתיות.
למונח "אינדוקטרינציה" יש מספר שימושים:
אינדוקטרינציה דתית – הנחלת רעיונות דתיים או מיסטיים לאנשים במטרה לצרף אותם כמאמינים של דת או של כת.
אינדוקטרינציה של המדינה – תהליך של סוציאליזציה לאזרחים "אידיאליים", תוך שימוש במערכות החינוך, התרבות והתקשורת.
אינדוקטרינציה מתרחשת במערכות ממשל דמוקרטיות וסמכותניות כאחד.
אינדוקטרינציה צבאית – הכנה פסיכולוגית של חיילים לתפקידם במסגרת האימונים שלהם.
בתחום אבטחת מערכות מידע – אינדוקטרינציה היא התדריך הראשוני וההנחיות הניתנים לאדם לפני שחושפים אותו למידע מסווג.
אינדי פולק או אינדי עממי הוא סוגה של מוזיקת הפולק.
זרם המוזיקה הופיע בשנות ה-90 של המאה ה-20 אצל זמרים וכותבי שירים מתחום האינדי רוק אשר הושפעו ממוזיקת הפולק של שנות ה-50, ה-60 ותחילת שנות ה-70 של המאה ה-20, ממוזיקת קאנטרי ומאינדי רוק.
האמנים הראשונים בסוגה כוללים את לו ברלו, ג'ף באקלי ואליוט סמית'.
הסוגה מתקשרת בעיקר לסגנונות הבארוק פופ, Freak folk , פולק פסיכדלי ו-New Weird America.
הסוגה התרחבה באופן משמעותי בשנות האלפיים, כאשר זמרים ולהקות כמו ברייט אייז, ביירות, בון איבר, פליט פוקסס, The Decemberists וממפורד אנד סאנז יצרו מוזיקה בסוגה זו.
טורי איימוס אוף מונסטרס אנד מן
אינדיאנה ג'ונס הצעיר היא סדרת טלוויזיה אמריקאית ששודרה ברשת ABC מ-4 במרץ 1992 עד 24 ביולי 1993. הסדרה נוצרה על ידי ג'ורג' לוקאס ומשמשת כפריקוול לזיכיון סרטי אינדיאנה ג'ונס.
עלילת הסדרה מתמקדת בהרפתקאותיו המוקדמות של אינדיאנה ג'ונס במהלך שנות ילדותו וכנער.
אינדיאנה ג'ונס בילדותו (מגולם על ידי קורי קרייר) יוצא למסעות יחד עם אביו, ד"ר הנרי ג'ונס האב, במסגרתם הוא נתקל בתרבויות שונות ונוכח במספר אירועים היסטוריים בולטים.
אינדיאנה ג'ונס כנער (מגולם על ידי שון פטריק פלנרי) עורך גם הרפתקאות שונות ברחבי העולם.
לאורך הסדרה אינדיאנה פוגש ומקיים אינטראקציה עם דמויות היסטוריות בולטות, כולל תומאס אדוארד לורנס, פנצ'ו וילה, זיגמונד פרויד ופבלו פיקאסו בין היתר.
חלקים מסוימים בסדרה סופרו על ידי אינדיאנה ג'ונס כאדם זקן (בגילומו של ג'ורג' הול), אשר מספר על הרפתקאותיו בעבר ועל הלקחים אותם הוא למד מהחוויות הללו.
שון פטריק פלנרי בתפקיד אינדיאנה ג'ונס כנער
קורי קאריר בתפקיד אינדיאנה ג'ונס כילד
ג'ורג' הול בתפקיד אינדיאנה ג'ונס כאדם זקן
לויד אוון בתפקיד ד"ר הנרי ג'ונס האב - אביו של אינדיאנה
רוני קוטור בתפקיד רמי בודואן
אינדיאנה רוז אוונס היא שחקנית וזמרת-יוצרת אוסטרלית.
אוונס ידועה בעיקר בתפקידיה בסדרות הטלוויזיה האוסטרליות "H2O", "קרוב רחוק" ובסדרה האמריקאית "סודות ושקרים".
אינדיאנה אוונס נולדה בסידני, אוסטרליה.
מגיל קטן הביעה עניין בריקוד והופיעה לראשונה בגיל חמש, מול חבריה ומשפחתה.
בגיל שבע למדה בלט ומאוחר יותר למדה גם ג'אז וטאפ (סטפס).
במהלך צילומה בתפקידה H20 יצאה עם השחקן אנגוס ששיחק את לואיס בשנים 2007-2010 לאחר מכן נפרדו, לפני שהתחילה להופיע בסדרה קרוב רחוק, אינדיאנה נרשמה לתיכון לאומנויות Newtown High School of the Performing Arts, אך עזבה כעבור שבועיים כדי להתמקד בקריירת המשחק שלה.
לאחר מכן נרשמה לקורס כתיבה, בו התמידה עד גיל 15.
אוונס הופיעה לראשונה בשנת 2003, בסדרת דרמה רפואית אוסטרלית, "ליל כל הקדושים".
לאחר מכן קיבלה את התפקיד הראשי בקמפיין אמריקאי ל-Kool-Aid.
באותה שנה, קיבלה תפקיד בתוכנית הילדים Snobs, שבמרכזה שני חברים משני עולמות שונים.
הסדרה נמשכה רק עונה אחת.
מאז הופיעה אוונס בתוכניות אחרות, כגון "Comedy Inc", "Cops L.A.C" ו-"The Strip".
בעקבות Snobs, הצטרפה אוונס לצוות אופרת הסבון קרוב רחוק, בו שיחקה את דמותה של האנטר מטילדה, נערה מתבגרת חסויה שנאלצה לעבור במהלך הקיץ למפרץ קרוון הפארק.
אוונס הייתה מועמדת לפרס לוג'י ו-"Inside Soap Award" על משחקה בתפקיד.
בחודש אפריל 2008, אוונס גילתה שהציעו לה להאריך את החוזה, אך לאחר שבחנה את ההצעה בחרה לעזוב את הסדרה.
היא הופיעה בפעם האחרונה ביולי 2008.
באותה שנה, אוונס החליפה את קלייר הולט ב-"H2O: Just Add Water", סדרת טלוויזיה לילדים.
היא שיחקה בתפקיד איזבלה 'בלה' הארטלי, אוונס קיבלה סולו בסיום העונה לאחר שהמפיקים גילו שהיא גם אוהבת לשיר ויש לה קול מאוד יפה, ובתולת ים.
אוונס ביצעה את שיר הנושא, "No Ordinary Girl", כמו גם מספר מסלולים נוספים שכוללים את כל התכונות במהלך העונה.
היא סיימה אלבום סולו לסדרה, H2O שכותרתו: "רק להוסיף מים", ופורסם בחודש מרץ 2011. הסדרה לא חודשה אחרי העונה השלישית למרות שהצליחה.
שתי העונות הראשונות בסדררה ניקנו לשידור בארצות נוספות, ביניהן ישראל, אוסטרליה, אנגליה וברזיל.
בחודש אוגוסט 2010, אוונס השתתפה בהופעת בכורה בסרט האסון האוסטרלי "Arctic Blast", שם שיחקה את הדמות נעמי טייט.
הסרט עוקב אחר ליקוי חם שמאיים להשתלט על העולם בקרח ויתחיל עידן קרח חדש.
הסרט צולם בטסמניה, בתקציב של 5 מיליון דולר וקיבל ביקורות מעורבות.
בחודש נובמבר 2010, אוונס לוהקה ל-"Crownies", סדרת דרמה משפטית ב-ABC1, שבמרכזה עומדת קבוצה של עורכי דין טריים מבית הספר למשפטים שעבדו עבור משרדו של מנהל ציבורי התביעה.
אוונס שיחקה את טאטום נובאק, בתו של גנגסטר ידוע לשמצה.
הסדרה צולמה בסידני, ניו סאות ויילס, ועלתה ב-14 ביולי 2011; הסדרה נמשכה עונה אחת.
בחודש פברואר 2012, השתתפה בתפקיד הראשי הנשי בגרסה מחודשת של הסרט מ-1980, "הלגונה הכחולה", לצד השחקן האוסטרלי ברנטון טוויטס, שהופיע גם ב-"Home and Away".
ב-16 ביוני 2012 התקיימה הופעת הבכורה של הסרט הלגונה הכחולה: התעוררות, בו הופיעה.
הסרט התקבל ברגשות מעורבים בקרב המבקרים.
בחודש פברואר 2014, אוונס הצטרפה לסדרת הדרמה האמריקאית "סודות ושקרים" ברשת ABC, המבוססת על הסדרה האוסטרלית באותו השם.
הסדרה שודרה לראשונה במרץ 2014.
באלגברה קומוטטיבית, אינדוקציה נתרית (Noetherian induction) היא שיטת הוכחת טענות על אלגברות נתריות, שדומה במובן מסוים לאינדוקציה הרגילה.
כדי להוכיח עליה טענה מסוימת, ניתן להיעזר באינדוקציה נתרית - ניתן להניח שהטענה לא נכונה עבור אלגברה כלשהי, אבל נכונה לכל אלגברת מנה עבור כל אידיאל , ואז להמשיך באינדוקציה.
הסבר - יהי אוסף כל האידיאלים של כך ש- דוגמה נגדית לטענה.
האוסף אינו ריק, משום שאידיאל האפס שם.
נתרי, ולכן ל- יש מקסימום, נאמר .
בכך למעשה הוכחה הטענה, משום שמתקבלת אלגברה שאינה מקיימת את הטענה, ולכל אידיאל אמיתי שלה המנה מקיימת את הטענה, משום ש-, ו-.
טענה: אם נתרי, קיימים אידיאלים ראשוניים כך ש-.
הוכחה: באינדוקציה נתרית, נניח כי דוגמה נגדית, אבל איננו דוגמה נגדית לכל .
כעת, דוגמה נגדית, ולכן איננו תחום שלמות (אחרת ניקח ).
לכן, יש אידיאלים עבורם .
לפי ההנחה, מקיימות את הטענה, ולכן קיימים כך ש-.
נקבל , ולכן כלומר , וסיימנו באינדוקציה נתרית.
כהכללה למושג לעיל, נציג בנייה כללית יותר מ
אומרים על יחס על קבוצה שהוא בנוי-היטב (Well-founded relation) אם לכל תת-קבוצה לא ריקה קיים כך שלכל מתקיים .
היחס נקרא בנוי היטב הפוך אם (היחס ההופכי) בנוי-היטב.
בהקשר של יחסים בנויים-היטב, ניתן לדבר על סוג נוסף של אינדוקציה, המהווה מעין גרסה של אינדוקציה טרנספיניטית:
אם יחס בנוי-היטב, אז כדי להוכיח טענה על כל איבר מספיק להוכיח אותה על כל .
אלגברה היא נתרית אם יחס ההכלה על אידיאלים הוא בנוי-היטב הפוך (והיא ארטינית אם היחס הוא בנוי-היטב רגיל).
אינדי ילד הוא הרכב רוקנ'רול לכל המשפחה אשר מופיע ברחבי ישראל משנת 2011 עם קלאסיקות של שירי הילדים בהגשה רוקיסטית.
המופע אינדי ילד עלה לראשונה כמופע חד פעמי בחג החנוכה 2011 עם הרכב אומנים אלטרנטיביים ישראלים (יעל דקלבאום, יהוא ירון, אדם בן עזרא, הדרה לוין ארדי ואחרים) שביצעו גרסאות לשירים מתוך פסטיבל שירי הילדים.
בהמשך הוחלט להמשיך ולהעלות את המופע ברחבי הארץ.
במקביל למופע הקבוע, הופקו לאינדי ילד כמה מופעים מיוחדים:
בינואר 2013 במסגרת מרתון יהונתן גפן בחולון עלה "זה לא כל כך נעים לראות ילד ירוק" - מופע עם שירי הילדים של יהונתן גפן.
במופע השתתפו דנה ברגר, חמי רודנר, יעל דקלבאום, מירב פלדמן, שרון מולדאבי ולהקת התחתונים.
במאי 2013, במסגרת פסטיבל הביטלס בחולון, עלה מופע בסימן הביטלס.
במופע השתתפו קורין אלאל, חמי רודנר ולהקת התחתונים.
בנובמבר 2013 במסגרת פסטיבל הפסנתר בתל אביב, עלה מופע בסימן עוזי חיטמן.
בנובמבר 2014 במסגרת פסטיבל הפסנתר בתל אביב, עלה מופע בסימן מרים ילן שטקליס.
בחודש נובמבר 2013 הושק מופע חדש בהפקת עלמה מיוזיק (אסף כהן, הילה דולגין) עם ניהול אמנותי של חיים שמש והפקה מוזיקלית של חמי רודנר.
הרכב המופע כולל את מיקה שדה (שירה), ליאור סקר (שירה וגיטרה), אסף לביא (קלידים ואקורדיון), אלעד נדב (תופים), ליאור עוזרי (בס) וגון צדוק (גיטרה חשמלית).
ביולי 2015 השיק ההרכב שיר מקורי ראשון בשם "שיר ילדים".
את השיר כתב והלחין המפיק המוזיקלי של המופע – חמי רודנר לעיבוד של אסף אמדורסקי.
השיר החדש יתווסף כרצועת בונוס לאלבום הופעה חיה של אינדי ילד, אשר הוקלט במועדון הזאפה.
בנובמבר 2015 שוחרר האלבום המלא "אינדי ילד בהופעה חיה" מתוכו יצא סינגל משולש עם ביצועים חיים לשירים "אדוני ראש העיר" (יגאל בשן, עוזי חיטמן), "ילד רע" (אהוד מנור, קן גלובוס) ו"הייתי הילד הכי קטן בכיתה" (יהונתן גפן, עוזי חיטמן).
בספטמבר 2018 הקליט ההרכב ביצוע מיוחד עם חמי רודנר לשיר "רוח רוח" במסגרת פרויקט מיוחד של יואב קוטנר בגלי צה"ל לציון 50 שנה לצאת האלבום 'מזל גדי' של אריק איינשטיין.
באפריל 2019 השיק ההרכב מופע חדש לילדים ולכל המשפחה במחווה לשיריו האהובים של הזמר גידי גוב (שירים מקריירת הסולו לצד שירים מפסטיבלי הילדים, תוכניות הטלוויזיה וההרכבים בהם השתתף גוב).
בשנת 2020 עלה מופע טריו של ההרכב עם שירי יגאל בשן ועוזי חיטמן.
המופע בהשתתפות שלושה מחברי ההרכב - מיקה שדה (שירה ויוקלילי), ליאור סקר (שירה וגיטרה) ואסף לביא (קלידים, אקורדיון ומחשב).
בין השירים שמבוצעים במופע: "הופה היי", "אדוני ראש העיר", "רציתי שתדע", "ארץ הצבר", "יש לי ציפור קטנה בלב", "נולדתי לשלום" ועוד.
בשנת 2022 ההרכב מציין עשור לפרויקט "אינדי ילד" בסדרת מופעים חגיגית.
הראשונה, בהשתתפות התזמורת הקאמרית הישראלית בליווי 30 נגנים.
נכון לדצמבר 2022, מופיע רענן פוגל כמחליף של ליאור סקר בחלק מההופעות.
אינדוקס היא פעולה בה מתווסף ערך לאינדקס (נפח כמותי של ערכים).
לא כל אינדקס הוא אינטרנטי ואף אין הכרח שיהיה דיגיטלי (למשל, ספר טלפונים מוחשי מכיל אינדקס אך אינו אינטרנטי ואף אינו דיגיטלי).
אינדוקס אל תוך אינדקס הכולל מנוע חיפוש
ניתן לאנדקס אתרי אינטרנט (ואף אפליקציות אינטרנט) אל תוך אינדקסים אינטרנטיים הכוללים מנוע חיפוש.
לאחר ביצוע האינדוקס ניתן לאמת אם האתר מופיע באינדקס על ידי חיפוש ביטויים הקשורים אליו או אם הדבר אינו זמין מכל סיבה שתהיה, ניתן להריץ פקודות מסוימות (אם ישנה אפשרות לכך) דרכה ניתן יהיה למצוא תוצאה אחת לפחות הנוגעת לדומיין האתר, אם זו הושגה.
במנוע החיפוש גוגל למשל, ניתן להריץ פקודת site:
שיטת האינדוקס והתצוגה של גוגל
גוגל יכול לאנדקס אתרים ודפי אינטרנט (webpages) רבים ולהציגם ביחס לביטויי מפתח רלוונטיים (למשל באינדקס של עד 100 דפי תוצאה בכל פעם).
עם זאת, רק דפים שגוגל סימן אותם כ Ranked, כלומר רק דפים שנגיד עליהם שהם קיבלו רנק (rank) הם דפים שיוצגו באותו מספר רלוונטי של עד 100 דפי תוצאה בכל פעם.
בדרך כלל כל דף יקבל rank באופן אוטומטי, גם דף חלש שאין לגוגל אינטרס ממשי להציגו (מבחינת שירות ללקוח שמבצע את החיפוש) אלא אם כן בעל הדף נתן פקודה שלא לאנדקס את הדף על ידי שפת תכנות מסוימת.
אינדור (בהינדית: इन्दौर, באנגלית: Indore) היא העיר הגדולה ביותר במדינת מאדהיה פרדש שבהודו, אשר נחשבת גם למרכז הכלכלי והחינוכי של המדינה.
אינדור שימשה גם כעיר הבירה של מאדהיה פרדש בשנים 1950–1956. כיום שוכנת בעיר הבורסה השלישית בגודלה בכל הודו.
העיר היא ה-14 בגודלה בהודו, ובשנת 2011 התגוררו בה כמעט 2 מיליון בני אדם, כשהמטרופולין (ה-13 בגודלו בהודו) הכיל מעל 2.1 מיליון תושבים.
שורשיה של העיר מגיעים עד למאה ה-16, אז שימשה כמרכז הסחר בין דלהי לרמת דקאן.
אינדור נחשבת למרכז כלכלי חשוב ביותר ברמה ארצית ומושכת משקיעים רבים מחוץ להודו.
התמ"ג העירוני עמד בשנת 2011 על כ-14 מיליארד דולר.
ביולי 1732 אוחדו 28 סולטנויות באזור העיר תחת שלטון האימפריה המראטהית.
אינדור אמנם לא הייתה הבירה הרשמית, אך הפכה למרכז מסחרי וצבאי.
בשנת 1818 האזור נכבש על ידי הממלכה המאוחדת ואינדור הפכה לבירה הרשמית של המדינה.
בשנת 1906 הוקמה מערכת החשמל העירונית ובשנת 1918 תוכננה תוכנית האב הראשונה.
אינדור היא המדינה המאוכלסת ביותר במאדהיה פרדש.
בשנת 2010 הצפיפות עמדה על כ-9,700 נפש לקמ"ר, נתון שהפך את אינדור גם לעיר הצפופה במדינה.
נתון זה גבוה מהממוצע הארצי.
הינדית היא השפה הרשמית של אינדור, והיא מדוברת על ידי רוב האוכלוסייה (97.6%).
העירייה הנוכחית של אינדור הוקמה בשנת 1956. היא אחראית על החינוך הציבורי, ספריות, בטיחות הציבור, מתקני פנאי, תברואה, אספקת מים, תכנון מקומי ומערכת הרווחה.
ראש העיר ומועצת העירייה נבחרים אחת לחמש שנים.
העירייה מורכבת מ-69 נציגים הנבחרים מ-12 מחוזות בחירה.
אינדיאן איירליינס (בהינדית: इंडियन एयरलाइंस, באנגלית: Indian Airlines) או אינדיאן הייתה חברת הדגל של הודו יחד עם אייר אינדיה, עד אשר התמזגה לאייר אינדיה ב-26 בפברואר 2011. החברה התמקדה בעיקר בהפעלת טיסות ליעדים פנימיים, אך כללה גם טיסות ליעדים בינלאומיים במדינות שכנות באסיה.
לאחר הלאמת תעשיית התעופה ההודית ב-15 ביוני 1953, הוקמו שתי חברות תעופה חדשות: אייר אינדיה עבור טיסות בינלאומיות, ואינדיאן איירליינס עבור טיסות פנימיות.
ב-1 באוגוסט 1953, החלה אינדיאן איירליינס לתפעל את טיסותיה הראשונות עם צי של 99 מטוסים.
בנובמבר 1976, נמסר מטוס האיירבוס A300 לחברה והייתה לחברת התעופה הראשונה באסיה עם מטוס נוסעים מסוג זה.
ביוני 1989, נמסרו לחברה 19 מטוסי איירבוס A320.
בדצמבר 2005, עוצב לחברה לוגו חדש תחת שם מקוצר יותר - אינדיאן, והפך לשמה הרשמי של החברה.
ב-2007, החלו שתי החברות בתהליך של מיזוג תחת קוד יאט"א משותף.
צעד זה נוזם כדי ליצור חברה חזקה וחסינה, אשר תוכל להתחרות בהצלחה נגד חברות בתחרות הגוברת בענף התעופה.
בפברואר 2011, התמזגו שתי החברות לחברה אחת - אייר אינדיה, תחת קוד יאט"א משותף.
החברה הפעילה צי של מטוסים בעיקר ממשפחת מטוסי האיירבוס A320.
אינדוצטוס (שם מדעי: Indocetus) הוא סוג של לווייתן נכחד ממשפחת הפרוטוצטיים אשר חי באאוקן שלפני 48.6-40.4 מיליון שנה.
ידוע מכמה שרידים בשני חלקים של גולגולת אשר התגלתה ב-1975 בפקיסטן, שם התגלו מיני לווייתנים קדומים רבים.
לווייתן זה היה קרוב משפחתם של הרודהוצטוס, הגאורגיאצטוס (Georgiacetus) והפרוטוצטוס (Protocetus) והיה בעל התאמה לחיי ים גדולה מהפקיצטוס עם רגליים קצרות, זנב דו-אונתי ולסתות כבדות בעלות שיניים מחודדות וקטנות.
ככל הנראה הוא היה בעל צוואר ארוך יותר מהרודהוצטוס.
הוא היה בעל שרידי אוזניים קטנים וחוליות רחבות לאורך החזה, אשר נועדו לתמוך בגופו.
למרות מבנהו הימי הוא עדיין היה איטי יחסית והיה בעל גפיים קצרות עם קרומי שחייה ששימשו לעזור לו לעלות לחוף.
הוא היה צייד דגים בעל שיניים חדות ועמוקות ואולי היה מאבות הבסילוזאורוס הגדול.
לוויתן זה הופיע בסדרה פלאווורלד.
אינדוסוכוס (שם מדעי: Indosuchus; מיוונית עתיקה: תנין הודי) הוא סוג של דינוזאור תרופוד שהשתייך למשפחת האבליזאוריים.
הוא חי בהודו של הקרטיקון העליון לפני 70 עד 66 מיליון שנה, עד להכחדת הקרטיקון הגדולה.
הסוג תואר ב-1933 בידי החוקרים פרידריך פון האון וצ'ארלס אלפרד מטלי .
הם מצאו את מאובני הדינוזאור בתצורת למטה , על יד העיר ג'אבלפור שבמאדהיה פרדש, הודו.
הממצאים כללו 3 גולגולות בעלות קצה קדמי בולט מעט קוצני.
האינדוסוכוס הגיע לאורך 7 מטרים ומשקל של מעל 1.2 טונות ועל פי חוקרים אחרים הגיע לאורך 9.7 מטר ולמשקל של 2.3 טונות.
הוא היה טורף דו-רגלי בעל זרועות זעירות ולסתות רחבות וקצרות שהותאמו לנגיסה חזקה.
בשל הממצאים המועטים של האינדוסוכוס הוא נחשב במשך שנים לחבר בקבוצת האלוזאורים, אך ב-1964 קושר לקבוצת הטירנוזאורים, ורק ב-1986 שויך למשפחת האבליזאוריים, בידי החוקר הארגנטינאי חוסה בונפרטה, עקב מבנה עצמות הדומה לזה של הקרנוטאורוס.
סמנתה דה מרטין הידועה יותר בשם הבמה שלה, אינדי הארטוול היא מתאבקת אוסטרלית, המופיעה בארגון ההיאבקות WWE, בתוכנית סמאקדאון.
סמנתה דה מרטין ערכה את קרב הבכורה שלה בקריירה בשנת 2016. לאחר מכן, היא הופיעה בעיקר בארגוני היאבקות מקומיים ברחבי אוסטרליה כמו Riot City Wrestling (RCW), Newcastle Pro Wrestling ו-Battle Championship Wrestling (BCW), ובכולם היא השיגה את חגורת אליפות הנשים.
בנוסף, היא הופיעה בארגון ההיאבקות World Series Wrestling (WSW), ניצחה את ג'ורדיין גרייס וזכתה באליפות הנשים של WSW.
היא החלה להתחרות באופן בינלאומי בתחילת שנת 2017 בארגוני היאבקות כמו Shimmer Women Athletes, RISE, Reality Of Wrestling (ROW) של בוקר טי ועוד.
ב-13 בספטמבר 2019, דווח שדה מרטין חתמה על חוזה ב-WWE ונשלחה למתחם הפיתוח NXT.
את קרב הבכורה שלה ערכה תחת שמה במציאות במסגרת מופע של NXT לצד ריינה גונזלס בהפסדן לג'סי קמאה וסנטנה גארט.
ב-15 בינואר 2020 בפרק של התוכנית NXT, היא שינתה את שם הבמה שלה לאינדי הארטוול וערכה את קרב הטלוויזיוני הראשון שלה.
היא עשתה זאת במסגרת קרב באטל רויאל אשר קבע את זהות הטוענת לכתר לאליפות הנשים של NXT, שתתמודד מול ריאה ריפלי באירוע NXT TakeOver: Portland.
בקרב זה, היא הודחה על ידי טיגן נוקס.
ב-20 באפריל בפרק של התוכנית Raw, היא הופיעה לראשונה ברוסטר הראשי, בקרב בו הפסידה לשיינה בייזלר כתוצאה מפסיקת השופט.
ב-13 במאי בפרק של התוכנית NXT, הארטוול הפסידה לטיגן נוקס.
ב-15 ביולי בפרק של התוכנית NXT, הארטוול השיגה ניצחון בכורה, כשעשתה זאת מול שוטצי בלאקהארט הודות להסחת דעת מצידם של אלייה ורוברט סטון, שהיו בפיוד עם בלאקהארט.
ב-5 וב-12 באוגוסט בפרקים של התוכנית NXT, הארטוול הפסידה בקרבות יחידים לטיגן נוקס ומיה יים, בהתאמה.
ב-22 בינואר בפרק של התוכנית 205 לייב, הארטוול וקנדיס לאריי ניצחו את ג'יג'י דולין וקורה ג'ייד בסיבוב הראשון של טורניר הזוגות לזכר דאסטי רודס במהדורה הנשית הראשונה בתולדות הארגון (בנוסף, קרב זה היה קרב הנשים הראשון שהתקיים בתוכנית 205 לייב).
עם זאת, השתיים הודחו מהתחרות בשלב הבא, שהתקיים ב-10 בפברואר לאחר שספגו הפסד לאמבר מון ושוטצי בלאקהארט.
השתיים הפסידו פעם נוספת לאחרונות במסגרת קרב זוגות שבוע לאחר מכן.
ב-4 במאי, הארטוול ולאריי ניצחו את אמבר מון ושוטצי בלאקהארט במסגרת קרב רחוב וכתוצאה מכך הפכו לאלופות זוגות הנשים החדשות של NXT.
בספיישל המסיבה האמריקאית הגדולה, שנערך ב-6 ביולי, הארטוול ולאריי איבדו את חגורות האליפות לאיאו שיראי וזואי סטארק, הפסד שקטע תקופת כהונה של 63 ימים.
לאחר חודשים של קדימונים עם חברה על המרקע, דקסטר לומיס, הארטוול הציעה נישואין לאחרון ב-17 באוגוסט בפרק של התוכנית NXT.
ב-14 בספטמבר במסגרת פרק הבכורה של התוכנית השבועית, שעתה נקראה בשם NXT 2.0, השניים נישאו זה לזה בחתונה כחלק מהתסריט.
ב-5 באוקטובר בפרק של התוכנית NXT 2.0, הארטוול גברה על מיי יינג.
בפרק הספיישל NXT Halloween Havoc, שנערך ב-26 באוקטובר, הארטוול ופרסיה פירוטה כשלו בניסיונן לזכות באליפות זוגות הנשים של NXT במסגרת קרב זוגות סולם משולש "מפחיד לגיהנום" נגד אלופות זוגות הנשים, איאו שיראי וזואי סטארק, וטוקסיק אטרקשן (ג'יג'י דולין וג'ייסי ג'יין), שבסופו דולין וג'יין יצאו עם ידן על העליונה.
ב-23 בנובמבר בפרק של התוכנית NXT 2.0, הארטוול ופירוטה הפסידו לקיידן קרטר וקייסי קטנזארו.
ב-25 בינואר 2022 בפרק של התוכנית NXT 2.0, הארטוול, פירוטה וקיי לי ריי ניצחו את טוקסיק אטרקשן (מנדי רוז, דולין וג'יין).
בפרק הספיישל Vengeance Day, שנערך ב-15 בפברואר, הארטוול ופירוטה כשלו בניסיונן לזכות באליפות זוגות הנשים של NXT לאחר שהפסידו לג'יין ודולין.
ב-15 במרץ, הארטוול גברה על פרסיה פירוטה.ב-24 במאי, הארטוול הפסידה למנדי רוז בקרב שאינו היה על חגורת אליפות הנשים.
ב-23 באוגוסט, הארטוול נחלה הפסד לבלייר דבנפורט.
ב-1 בנובמבר, הארטוול גברה על זואי סטארק.
ב-29 בנובמבר, הארטוול נחלה הפסד לרוקסן פרז.
דה מרטין היא חצי איטלקייה וחצי צ'יליאנית.
אליפות הנשים של BCW (פעם אחת)
אליפות הנשים של Newy Pro (פעם אחת)
PWI דירג אותה במקום ה-31 מתוך 100 המתאבקות הטובות ביותר לשנת 2020
הישגים בארגון ההיאבקות Riot City Wrestling – RCW
אליפות הנשים של RCW (פעם אחת)
אליפות הנשים של WSW (פעם אחת)
אליפות זוגות הנשים של NXT (פעם אחת) - עם קנדיס לאריי
אינדונזיה הוט 100 או בילבורד אינדונזיה הוט 100 הוא מצעד המוזיקה הרשמי של תעשיית המוזיקה באינדונזיה עבור שירים בשפה האינדונזית או בשפה האנגלית-אינדונזית.
המצעד הורכב באופן עצמאי על ידי אנדהיקה ספטיאן בשיתוף פעולה עם ASIRI.
בנוסף לכך, הוא ידוע כמי שפיתח את מתודולוגיית חישוב הנתונים, של בילבורד אינדונזיה הוט 100 שמפורסם מדי שבוע על ידי בילבורד אינדונזיה.
הוא מדרג את השירים הפופולריים ביותר באינדונזיה בהתבסס על הורדות דיגיטליות, נתוני רדיו וסטרימינג (גם וידאו) ונתוני קריוקי.
המצעד הראשון פורסם לראשונה ב-25 בספטמבר 2019, כאשר השיר הראשון שכבש את פסגתו היה "Cinta Karena Cinta" של ג'ודיקה.
אינדי חאיט הוא במאי ויוצר וידאו-קליפים ופרסומות ישראלי.
בגיל 8 עבר יחד עם אימו ואחיותיו לאוקראינה ומשם עלה לבדו לארץ בגיל 18. חאיט שירת כמפיק סרטי וידאו צבאי בתל השומר.
חאיט אוטודידקט, שכבר בגיל 14 לימד עצמו אנימציית תלת מימד וויז'ואל אפקטס.
כשעלה לארץ עסק בכוריאוגרפיית היפ-הופ ובמקביל החל לצלם ולביים וזו אהבתו הגדולה.
אינדי מצלם, מביים, עורך ולעיתים גם עושה את הכוריאוגרפיה לעבודותיו המקרינות חיבור עמוק לתנועה ואסתטיקה גבוהה הבאות לידי ביטוי בקליפים שביים.
חאיט התחיל בתעשייה הישראלית בצילומי סרטי פרסומת היות שמאז שזוכר את עצמו נמשך לעולמות של יצירה ואמנות בתחומים של ויז'ואל, מוזיקה ותנועה.
חאיט הוא במאי אפקטים של הסרט "גאליס – המסע לאסטרה".
לאחר עבודה צמודה עם הזמר רן דנקר וצילומי הקליפים של נועה קירל, "אם אתה גבר", "פנתרה" ו-"Gone" הפך, כאמור, חאיט לאחד מהיוצרים המוערכים בתעשיית המוזיקה וגם לבין היקרים שבהם לאחר שנודע שעלות הקליפ היא כמיליון שקל.
צילומיו מתאפיינים באיבר אחד מיומן, מתמשך של תפיסה, שנושא זרם עצום של מידע דרכו ונותן לצופה את היופי הטהור והמלוטש של העולם, תחושות, ריחות וצבעים.
חאיט כבמאי במובן הזה, מעביר את כל מציאות החיים, או להפך, זורק את הצופה לאוטופיה.
חאיט בולט בבחירתו לצלם קליפים בסגנון ה"וואן שוט בפילם" תוך שימוש בהיפנוזה, סוגסטיה, צבעים וחזרתיות.
ביולי 2025 חאיט הוציא את סינגל למיני אלבום שלו תחת שם הבמה מוישה, השיר "רק" הוא בלדת אהבה ותקווה, עוסק באופן שבו כל אישה רוצה להרגיש אהובה, רצויה ומחוזרת.